b'\n_START_ARTICLE_\nGiedr\xc4\x97 Dirvanauskait\xc4\x97\n_START_PARAGRAPH_\nGiedr\xc4\x97 Dirvanauskait\xc4\x97 (g. 1976\xc2\xa0m.)\xc2\xa0\xe2\x80\x93 lietuvi\xc5\xb3 violon\xc4\x8delinink\xc4\x97, Baltijos \xc5\xa1ali\xc5\xb3 kamerinio orkestro \xe2\x80\x9eKremerata Baltica\xe2\x80\x9c bendra\xc4\xafk\xc5\xabr\xc4\x97ja.\n_START_SECTION_\nBiografija\n_START_PARAGRAPH_\nGim\xc4\x97 1976\xc2\xa0m. Kaune, muzik\xc5\xb3 \xc5\xa1eimoje. 1995 metais baig\xc4\x97 Nacionalin\xc4\x99 M. K. \xc4\x8ciurlionio men\xc5\xb3 mokykl\xc4\x85 (mokytojo Romano Armono klas\xc4\x99), 1999\xc2\xa0m.\xc2\xa0\xe2\x80\x93 studijas Lietuvos muzikos ir teatro akademijoje (prof. S. Sondeckien\xc4\x97s klas\xc4\x99). I\xc5\xa1tek\xc4\x97jusi, sutuoktinis\xc2\xa0\xe2\x80\x93 Gidonas Kremeris.\n_START_SECTION_\nK\xc5\xabrybin\xc4\x97 veikla\n_START_PARAGRAPH_\nKeli\xc5\xb3 nacionalini\xc5\xb3 konkurs\xc5\xb3 laureat\xc4\x97, dalyvavo M. Rostropovi\xc4\x8diaus, D. Geringo, G. Kremerio, V.Hagen ir kit\xc5\xb3 meistri\xc5\xa1kumo kursuose. Muzikavo Vilniaus kvarteto rengiamame cikle \xe2\x80\x9eVilniaus kvartetas ir jaunieji talentai\xe2\x80\x9d, jaunimo festivalyje \xe2\x80\x9eAt\xc5\xbealynas\xe2\x80\x9d, kamerin\xc4\x97s muzikos festivalyje G\xc5\xa1tate (\xc5\xa0veicarija), kasmet dalyvauja G. Kremerio kamerin\xc4\x97s muzikos festivalyje Lokenhauze (Austrija). Kaip solist\xc4\x97 grojo su Lietuvos nacionaliniu simfoniniu, Lietuvos kameriniu, \xe2\x80\x9eKremerata Baltica\xe2\x80\x9d orkestrais, su tarptautiniais orkestrais grojo Vokietijoje, Belgijoje, Japonijoje. Dalyvauja \xc4\xafvairi\xc5\xb3 sud\xc4\x97\xc4\x8di\xc5\xb3 kamerin\xc4\x97s muzikos ansambli\xc5\xb3 projektuose, koncertuoja Lietuvoje ir u\xc5\xbe jos rib\xc5\xb3. Tarp jos kamerin\xc4\x97s muzikos partneri\xc5\xb3 yra tokie muzikantai kaip Martha Argerich, Haincas Holigeris, Jurijus Ba\xc5\xa1metas, Sa \xc4\x8cen, Gidonas Kremeris, Danilas Trifonovas ir Chatija Buniati\xc5\xa1vili._NEWLINE_2015\xc2\xa0m. Dirvanauskait\xc4\x97 buvo nominuota \xe2\x80\x9eGrammy\xe2\x80\x9c apdovanojimui u\xc5\xbe geriausi\xc4\x85 klasikin\xc4\xaf rinkin\xc4\xaf. 2017\xc2\xa0m. Ji bendradarbiavo su Danilu Trifonovu ir Gidonu Kremeriu \xc4\xafra\xc5\xa1in\xc4\x97jant Rachmaninovo trio, kur\xc4\xaf 2017\xc2\xa0m. i\xc5\xa1leido \xe2\x80\x9eDeutsche Grammophon\xe2\x80\x9c.'